
Comunicare făcută în şedinţa dela 23 Iunie 1039 





O întâmplare face să regăsesc măcar în fotografie pagina 
întâi a pomelnicului vechiu al bisericii românești din Șchei. 

Ea а fost făcută, asa cum se spune într'o slavonă putintel 
de imprumut si evident nesigurá, la 7 Februarie in anul 
7173, ceea ce înseamnă 1665. 

Pomelnicul acesta, care era cuprins întrun adevărat mic 
caiet, din care se văd câteva părți de cuvinte dintr'o scrisoare, 
de caracter, se pare, particular, aparținând aceleiaşi epoci, 
este deosebit de prețios prin două din elementele sale. 

Cel dintâi este în pomenirea Domnilor cărora li se dato- 
reste clădirea, creşterea sau înnoirea lăcașului, care poartă, 
şi în acest text si în pecete, despre саге va fi vorba îndată, 
un îndoit hram: înainte de al Sfântului Nicolae, supt care este 
cunoscut astăzi lăcașul, al Maicii Domnului, si anume al Ador- 
mirii Fecioarei. Aceşti Domni, cari figurează ca binefăcători 
şi în unele acte pe care le-a tipărit, împreună cu multe în- 
semnări, în cea mai mare parte dintr'o epocă mult mai recentă, 
d-l Sterie Stinghe, ca adaus la o istorie a bisericii, redactată 
încă din secolul al XVII-lea, dar avându-și forma definitivă 
numai din cel următor, sunt dati împreună cu familiile lor, 
ceea ce folosește la cunoaşterea unor legături, care, până acum, · 
erau sau total ignorate, sau numai ipotetice. 


I-A. В. — Memoriile Sectiunii Istorice, Seria III. Tom. XXII. Mem, г, 

Nu este de sigur nimic nou atunci când lângă Neagoe 
Basarab, care figurează, foarte curios odată ce este vorba de 
reproducerea unui text mai vechiu, nu ca Băsărabă, ci 
ca Neagoe, se află soția lui, Despina, şi fiul, Teodosie. 
De aici s'ar putea scoate încheierea că donația lui Neagoe 
Sa făcut după ce dispăruseră ceilalți fii ai binefăcătorului 
Domn şi rămăsese numai acela care, moștenitor al Scau- 
nului "Ţării Rumánesti, a avut, cum se stie, o vieatá аза de 
scurtă. ; ; : 

S'ar crede că în astfel de menţiuni privitoare la Domni în 
vremea. veche nu erau pomeniti decât numai bărbații, dar se 
vede îndată că, precum era de aşteptat, şi femeile puteau să 
facă parte din aceste obituarii. A 

Indatá dupá Neagoe vine insá unul din acei trecátori Radu, 
dintre cari unul s'a înnecat în Dâmbovița, iar celălalt a pierit 
la vânătoare de cerbi, Domni viteji, dar trecători, cari con- 
tinuă, fiecare pentru așa de scurtă vreme, înainte de mai dăi- 
nuitorul Radu care e fostul călugăr Paisie, moștenirea lui 
Basarab Neagoe. Nu e vorba de acela pe care l-am înfățișat 
mai de curând în Buletinul Comisiunii Monumentelor Іѕіогісе,!) . 
după steagul dela Athos, unde el, Vintilă-Vodă, se găseşte 
împreună cu Doamna, Rada, si cu fiul Drăghici. Aici Radu 
Voevod apare cu altă soție, Voica, cu fiul Vlad Voevod, dar, 
data aceasta, în deosebire de nepomenirea fiicelor lui Neagoe, 
cu călugărița Sofronia, cu o Neacşa, al căror grad de inru- 
dire nu sar putea fixa, pentru ca pe urmă rugăciunea să 
continue cu «Ana V. (sic) monahia», și numai la urmă apare 
fiul, Vlad Voevod.  - 

Domnii moldoveni si Domnii munteni se găsesc împreună 
în această însemnare a ctitorilor. Astfel, după familia acestui 
Radu care se vede întâia oară, după această dovadă că a fost 
unul dintre cei mai largi donatori, apare Petru Voevod al 
Moldovei, care, dat fiind locul unde este pomenit, nu poate 
să Не decât însuşi Petru Rareş, lucru care nu se stia până 
acum, dar care este explicabil prin campaniile pe care le-a 
făcut prin Ardeal acest strașnic Domn şi prin îndărătnicul 


1 

1) XXVI, p. 29. і 

asediu al Brasovului, prin legáturile cu cetatea, prin insusirea 
de dánsul a vámii dela Prejmer. 

De altfel el nu va fi singurul Domn moldovean care -să 
figureze în această dovadă a recunostiintei preoților scheieni. 

lată acum si tatăl lui Mihai Viteazul, Pătrașcu Voevod, 
lângă care se găseşte, cum am arătat-o în Istoria lui Mihai 
Viteazul, Doamna sa Voica şi fata Maria. Legăturile cu mama 
lui Mihai rămân nehotărâte, i iar, el însuși nefigurând, aceasta 
“este, fără îndoială, nu pot să nu o recunosc, o dovadă pentru 
calitatea lui de bastard. 

«Petru Voevod Vlaschi» nu poate să fie decât tinerelul 
Petru, fiul Chiajnei, acela care, după o scurtă Domnie, a fost 
chemat la Constantinopol şi exilat în Asia Mică, unde a 
murit. Din altă ramură a dinastiei vine Domnul muntean, 
amintit puțin mai departe, Alexandru, — Alexandru care este 
tatăl lui Mihnea cel care s'a turcit. 

Dar la mijloc se intercalează « Alexandru Voevod Moldav- 
scoi », care e, fireşte, Lăpușneanu. Nici acesta nu era cunoscut 
până atunci între făcătorii de bine ai frumosului lăcaș, atât 
de bogat înzestrat, din suburbia românească a Brașovului. 

Avem acum si pe Petru Cercel, si pomenirea lui scoate la 
iveală două lucruri de o deosebită însemnătate. Cel dintâi 
este că numele de Petru Dumitru, pe care și-l da nu odată 
în scrisorile sale către străinătate şi sub care este cunoscut 
în actele engleze, pe care de mai multă vreme le-am tipărit 
în aceste Memorii, era răspândit şi admis și în timpul Domniei 
sale, măcar în aceste părți braşovene, unde de sigur preoții 
sau diecii n'ar fi îndrăsnit să-i dea lui, care figura si altfel 
intre ctitori; un dublu nume ce n'ar fi avut un caracter 
oficial. El este, deci, si in aceastá ctitorie a sa, Petru Dumitru. 
Se stie, printr'o însemnare in Socotelile Brașovului !), cá el 
şi-a serbat o nuntă, dar numele Doamnei nu era cunoscut. 
Ei bine, de aici acest nume iese la iveală, căci după Petru 
Dumitru apare « soţia lui, Soltana ». 

Pare să fie vorba de o jupâneasă din țară, care va fi plăcut 
pentru înfățișarea ei fizică, sau pentru mijloacele pe care le 


1) Iorga, în Hurmuzaki, XI. 

aducea cheltuitorului ei sot. Observám însă că numele ia 
Soltana îl poartă si una din fetele lui Alexandru Lăpuşneanu. 

Este о surprindere că însuşi lon-Vodă cel Cumplit, 
pomenit îndată după aceasta, figurează în această listă de 
binefăcători. 

Inaintea lui mai e un Radu Voevod, care ar părea desfăcut 
dela locul său. 

Nu poate să lipsească Aron-Vodă, dela care s'a păstrat actul 
de danie, și avem astfel, pe lângă pomenirea fiului Bogdan, 
— după Bogdan al Lăpuşneanului, pe care Aron 51-1 pretindea 
frate —, si pe aceea a Doamnei lui, despre care s'a crezut, 
după cum se vede, greșit, că era o Cantacuzină: Stanca. 

Nu mai puțin importantă este pecetea menționată și mai 
sus. Ea cuprinde, cum se vede în reproducerea mărită de pe 
planga а doua si cum o adaugă in slavoneşte, după prezintarea 
pomelnicului însuşi, această mențiune: « Această pecete а 
Uspeniei Náscátoarei de Dumnezeu, şi a Sfântului Nicolae 
în Vărsov » (greșit pentru Braşov) «din Scheai». In mijloc 
se vede o bisericuță cu un singur turn, având în față două 
ferestre si deasupra lor ca o rozetă; este ținută pe máni de 
Maica Domnului purtând Pruncul în brațe si de Sfântul 
Nicolae. Dedesupt este o floare cu trei frunze, iar sus, la 
dreapta si la stânga marii cruci, două puncte, care au trebuit, 
în ideea unui săpător în metal care nu era, de altfel, lipsit de 
dibăcie, să reprezinte soarele și luna. 

Este fără îndoială o lucrare de pe vremea lui Neagoe, 
ceea ce o face deosebit de interesantă. Ea n'a fost făcută la 
Braşov chiar, unde erau astfel de meșteri, şi poate chiar nici 
in Tara-Románeascá, unde orice meșter s'ar fi priceput să 
scrie « Braşov» altfel decât în curioasa formă stâlcită de 
« Vărsov ». 

Cu aceste lămuriri cred că s'a adus un serviciu de oarecare 
importanță cunoaşterii secolului al XVI-lea din istoria noastră. 


Понокне сън nowkaHHK кт ста цркек B'RAPAQCKHH, ИЖЕ B'h столни 
при град Брашокскьі, Eh ARE H поукал етого храма njrkerYe кадчнцЕн 
наше ЕЦЕ H приснодекн марне Н стго аруіврарха чюдотворца үка NH- 
коме мирликієнсккій, пис мсца фекродріє з днн AET 30r. - 

I[oMHASH нас Бе по келнцн MACTH ТЕФЕН, GHE MOAHM CA WIIOKOH H 
B[aazenku памети Н weragaenTe гріуом пренопоминаємні: Блжены 
ктитори нашей н E'hChy прекде почнешну WTIIk H EjaTTE наше. 

Пом'ікни ги мастни дакших н заподакшну наш недостонннм 
молимтиса WHHY. | > 

Помни gack пракослакніє (рнстиани, помни ги клагочетнком8 
H: Христолювнкомоу господнноу нашемоу кк ңрстко HECHO (SiC), 

Пол Ен rH. iw ігЕго кәнкод H гепжда ғғ деспина H CHR er Tw 
Өү A ocTe. SUE i у 

Пем'ікни ги іш fAAVA конкод, н. гепжда Er конка и мондсїє софро- 
нів ніша. 

Помени rH H ABIHEpA EF ана к. манасїє, 

Помни ги сыҡ є" клад конкод. 


Помни rH петр8 конкод молдакскон. 


м 


Пом'кин гн їм пепрашку BOHBOA H гепжда єг конка Н дши Hy 
марте. E 
Пом'кнно ги Tw NETPS BOHBOA, клашки. 

Поміні rH їм алиЗандр8 конкод молдакском. 

Пом'кни ги Tw AAHBANAPS конкод, влашки. 

Пом'кни ги Yw петр8 конкод AHMHTpIEH, гежда єг солтана, 

Помни rH fw йун конкод. 

Помни ги їм рада конкод. 

Помжни ги їм арон конкод и гепжда є" станка H снъ єго БОГДАН 
EOHEQA. 

Pecetea are;aceastá legendă: 
* ce пчть Зспене BUE Н CTTO HHKVAdE у ораше Ek Ehpcotw шк'кн. 


INCĂ О FORMAŢIUNE ROMANICĂ: 
LUXEMBURGUL 


N. IORGA 
MEMBRU AL ACADEMIEI ROMÂNE 





“Comunicare făcută în şedinţa dela 23 Iunie 1939 





In urmărirea formațiilor populare asămănătoare cu a 
propriului nostru popor, care sau creat pretutindeni după 
retragerea Imperiului roman, ale cărui limite se întindeau аза 
de departe în Răsăritul nostru, iar în Apus cuprindeau atâtea 
teritorii pline si astăzi de nume romane si de strălucite ruine, 
în afară de ceea ce s'a făcut din piatra lor pentru înălțarea 
monumentelor evului mediu, am ajuns pe rând la ținuturi 
a căror istorie, mai bine cunoscută decât a noastră, învede- 
rează cum se alcătuia dela sine, pe locul de unde dispăruseră 
legiunile si administrația ocrotită de dânsele, o vieatá popu- 
lară, care în părțile noastre a isprăvit prin a constitui o întreagă 
națiune cu limba ei deosebită, formându-se organele politice 
trebuitoare pentru a supraviețui de-a-lungul secolelor, pe | 
când, în Apus, pe un teritoriu mai restrâns și supt presiunea 
necontenită a barbarilor îndată stăpânitori, nu s'au putut face 
decât numai alcătuiri locale de o importanță mult mai mică 
şi, adaug, care sunt aşa de mult ascunse sub formele ulterioare 
rezultate din această aşezare a semințiilor germanice, încât 
trebue o deosebită atenţie pentru a descoperi ceea ce într însele 
este de un caracter anterior invaziei și prin urmare similar 
cu ce se observă la noi. | 

Acum în urmă, cercetarea aceasta v'a fost prezentată supt 
forma autonomiilor în lumea de astăzi, așa de restrânsă, a 

Ladinilor sau Rumanșilor din Elveţia, Italia, Tirol şi Prin- 
cipatul de Liechtenstein, a cărui capitală, Vaduz, păstrează 
numele romanic al începuturilor. 

O călătorie în Luxemburg, Marele Ducat de trei sute de 
mii de locuitori, unde s'au ținut sedintile Comitetului Inter- 
național de Istorie, m'a pus în contact cu alte forme, care 
pornesc din aceeași situație а teritoriilor părăsite de autori- 
tatea și apărarea imperială si silite prin urmare a-şi căuta 
în propriile lor puteri, după instinctul lor de apărare, alcă-. 
tuirea cea nouă. 

Voiu cerceta acest interesant fenomen de Istorie Universală, 
de o așa de mare importanță pentru noi, în trei regiuni, atât de 
restrânse, care se găsesc în margenile acestui Stat minuscul. 


Incep întâi cu capitala însăși, Luxembourg, al cării 
adevărat nume este Letzelburg, originea acestei numiri cău- 
tându-se în direcții care mi se par greşite, fiindcă este evident 
că avem a face, pe lângă noțiunea de burg, de cetate, cores- 
punzând tradiției carolingiene, care sa întins prin vár-urile 
ungurești până în regiunile noastre, ре când, cu о mai bună 
interpretare, întemeietorul trebue să fie fireşte un Letzel. S'ar 
putea propune chiar a se vedea în acest nume amintirea aceluia, 
în limba germană, al însuși vechiului Attila, care el însuși 
era numit cu un cuvânt a cărui dezinentá este gotică, trecând 
apoi $1, în Peninsula Balcanică, la Slavi şi dela aceștia întrând 
şi în nomenclatura românească prin porecle ca: Frăţilă, 
5. a. m. d. | 

« Burgul » se găseşte însuși pe șoseaua romană care duce 
dela Reims la Trier, vechea Augusta Trevirorum. Străzile 
cochetei capitale a Marelui Ducat se sprijină prin urmare pe 
lespezile romane. Chiar în fortificațiile medievale care se 
găsesc în plin mijlocul orașului, deasupra râului care-l stră- 
bate, anumite legături de piatră par să vină dintro epocă 
mult mai îndepărtată. De jur împrejur se întindeau pădurile, 
pe care, de altfel, Marele Ducat le păstrează cu asa de mare 
grijă si care formează si o mare bogăție si o mare frumusetá 
a țării. Avem a face deci cu o cetate din codru, precum a fost 
pe vremuri la noi Cetatea Neamțului, pe lângă așezările teuto- 

nice de odinioară și alte mijloace de apărare, la trecători sau 
mai departe către ses. 

O tradiție istorică, pe care o putem considera ca o legendă, 
vorbeşte de un Siegfrid, — care fireşte n'are a face cu eroul 
Nibelungilor şi cu linia militară pe care regimul de astăzi din 
Germania a crezut cu cale s'o numească după acest. poetic 
Făt-Frumos —, care аг fi întemeietorul stătulețului, dar, în 
altă parte, în mijlocul copacilor bătrâni este o fortăreață legată 
de amintirea unui Mansfeld din secolul al XVII-lea. Ce a 
făcut mai târziu, cu înaltele ziduri, cu şanţuri adânci, cu 
mijloace defensive potrivite cu arta militară din secolul al 
XVII-lea, un Vauban, nu interesează scopul pe care îl urmă- 
resc şi în această nouă cercetare. 

Aici s'a făcut același lucru ca la noi în localități ca Hotinul, 
unde la început este cetatea puternică și pe urmă în umbra 
ei se așează un număr de servitori ai ostașilor 51 de ajutători 
de tot felul ai traiului lor, podgradul, « Sub-Cetatea », găsin- 
du-se astfel alipit cu o continuă desvoltare la cetatea însăși, 
chiar după ce aceasta a încetat să mai îndeplinească misiunea 
ei dela început. De fapt si Târgul Neamţului, cum. și Iaşul, 
Bucureștii nu sunt, la origine, decât « podgraduri ». 

Cu totul altfel este în ce privește interesanta localitate 
Diekirk, care păstrează încă un frumos mozaic roman. Aici, 
ca în atâtea locuri dela noi, la origine au fost așezări care se 
ridică până în epoca preistorică, de unde vine acel dolmen, 
căruia creștinismul de mai târziu, adus de apostolii anglo- 
saxoni, i-a dat numele, blăstămat, de Deiwelselter, adecă 
« Altarul Dracului » (numele grecesc luat dela: Bizantini prin 
creștinismul lui Ulfila se păstrează în Deiwel mult mai bine 
decât în forma germanică literară de astăzi: Teufel). 

Dominația romană era puternic întemeiată aici în secolul al 
III-lea, pe o vreme când însă axa Impárátiei se depártase 
foarte mult către - Răsărit, acolo fiind, supt un întreg sir de 
Impărați luptători, centrul însuşi al Romei Imperiale. бі aici 
ca si în alte locuri !) s'a păstrat pentru mormânt vechiul nume 
roman de «tumba», de unde francezul «tombe », care aici 


1) In această privinţă se poate consulta și publicaţia Touring Clubului belgian, 
Grand Duché de на р. 41. 

este Tomm sau Tone (Uff der Tonen). S'a relevat găsirea 
în aceste părți a unei medalii a lui Caracalla, care a fost bătută 
la Smirna, ceea ce arată că, pe când la noi tot felul de ele- 
mente occidentale, între care si Gali si Spanioli, se găseau 
amestecați cu localnicii și cu soldații veniți din părțile răsă- 
ritene, în schimb, până în acest depărtat Occident se aflau 
luptători cari şi-au fost dovedit vitejia chiar si în părțile 
asiatice. Când Imperiul a dispărut, populaţia de origine galo- 
romană, din ce în ce mai mult amestecată cu elemente ger- 
mane, s'a strâns, ca în Noricul Sfântului Severin, ca pe linia 
Rinului, unde și astăzi cetățile episcopale Trier, Confluentia- - 
Coblenz, Colonia (Agrippina) nu sunt altceva, cu amintirea 
arhiepiscopilor suverani, decát continuarea acestui sistem de 
organizare a celulei populare în jurul bisericii; răsare o vieatá 
nouă în umbra crucii, care înfățișa pavăza religiei nouă, capa- 
bilă să oprească, să influențeze si să domine pe barbari. La 
noi ar părea că acest fel de organizare n'a existat, căci puterea 
episcopală s'a exercitat, în părțile: românești, prin Vlădicii 
de pe malul drept al Dunării, dar oricine se gândește la rolul 
asa de mare pe care l-au jucat la noi «popii, cari erau, cu 
acest vechiu nume roman, amintind pe sacrificatorul păgân, 
egumenii mănăstirilor de care atârna asa de mult toată vieata 
locală, Domnii de mai târziu nefăcând decât să întărească 
această influență naturală, va recunoaște că, în altă formă, 
gruparea aceasta în jurul crucii a jucat un rol important și în 
trecutul nostru. 


In localitatea din Luxemburg de care este vorba acum, 
numele cel nou nu înseamnă altceva decât însăşi biserica 
germană, Diet fiind forma locală a acelei vechi denumiri 
pentru Germani: Tiot (de unde Thiotisk, deci Deutsch), pe 
care o întâlnim si în localități ca Thionville, care nu înseamnă 
decât « satul german », fără a mai pomeni de cuvântul Thiois, 
care, în vechea limbă franceză, înseamnă vecinul germanic dela 
Răsărit. Tradiţia unei zidiri dela «1100 » (deşi trebue corectată 
data într'un sens mult mai vechiu) este legată de cea dintâi 
formă a bisericii locale, a Bisericii generatrice, care ar fi în 
prima ei formă încă din secolul al X-lea si ar putea să repre- 

zinte, dacă nu vechiul templu păgân, cum s'a pretins, cel puțin 
lespezile strămutate dela acesta pentru a face o zidire de 
închinăciune creștină, asa cum sa întâmplat cu piatra Ter- 
melor dela Trier, care a servit la ridicarea strălucitei basilice 
din acest oraș. 

Până târziu în secolul al XIII-lea, când acum puterea feu- 
dală se întinsese asupra formaţiei populare dominate de clo- 
potnitá, se mai păstrează un sens de «județ » atât de restrâns 
în acea iustitia de vale din « Diekirk », care este pomenită 
întrun document 1), desi această zustitia sau iurisdictio poate 
avea şi un sens potrivit cu obiceiurile feudale ale evului mediu. 
Markvogtul, marfoit, apare mult mai târziu, atunci când 
înțelesul dela început al numelui localității dispăruse aproape 
cu totul, Diekirk neavând măcar obișnuita «cartă» de pri- 
vilegii, care se recunoaște de noii stăpânitori vechilor așezări, 
odinioară cu totul independente, dar «semnul libertății » 
(S. libertatis in Diekirken) se întâlnește pentru toată această 
vreme în actele publice. Pentru originea numelui s'a încercat 
de un arheolog local, Branta, si o altă etimologie, celtică, în 
legătură cu numele lui Dumnezeu ?), etimologie care nu oferă 
însă nicio seriozitate. 


Al treilea caz în legătură cu ceea ce am constatat priveşte 
localitatea Echternach. 

Echternach, care se iveşte în vechile acte publice sub forma 
Apternacum şi Epternacus, cu finala evident romană, ceea 
ce face să se creadă că si aici ne găsim pe o bază străveche, 
trecând dela preistorie la stăpânirea Romei, s'a adunat, — ca 
şi Diekirk, aceasta cu bisericile Sfântului Laurenţiu şi Sfân- 
tului Marcu, care nu par să fie nişte patroni localnici, ci sfinți 
străini, aduși prin misionari —, în jurul, nu numai a unei per- 
sonalitáti sacre, care să fi lucrat în aceste locuri și să-și fi 
găsit odihna în acest pământ, ci în jurul uneia din cele mai 
mari personalități răspânditoare de creștinism la începutul 
evului mediu. Este vorba de unul dintre acei apostoli pe cari 
i-a trimes lumea anglo-saxonă, mai de curând convertită si 

prin urmare mai fanaticá, pentru a duce religia crucii pe 
malurile, încă păgâne, ale Rinului. « Englezul» Willibrod sa 
transformat în gura acestor oameni de altă nație în Sfântul 
Willibrord. Rămășițele lui, coborite în această táráná, se află 
бі astăzi în cripta împodobită cu interesante fresce dintr'o 
epocă destul de îndepărtată a evului mediu si de-asupra s'a 
ridicat interesanta . basilică, păstrând si astăzi o parte din 
caracterul ei primitiv. . 

De sfântul ocrotitor, de pelerinagiile la mormântul lui 
renovat în timpuri cu totul noi, de acest «praznic», —asămănător 
cu acela pe care noi îl avem în Suceava, când mulțimi din 
toate regiunile vecine, şi chiar de mai departe, se adună 
pentru a cere minuni Sfântului din secolul al XIV-lea care 
a fost loan dela Cetatea-Albă —, de ceremoniile ciudate, care se 
păstrează și până acum, cu lumea locală si cu cea venită 
de aiurea, care, având în frunte clerul și pe conducătorii 
orașului, înaintează în salturi ritmice către mormântul din 
criptă, s'a legat o întreagă уіеаїй care trăieşte si până acum 
de-a-lungul străzilor înguste, în casele cu înfățișare bătrână, 
cu un farmec ce atrage necontenit vizitatori si din țări străine. 
La noi, în jurul mormântului Sfântului Nicodim dela Tis- 
mana nu s'a putut alcătui o formație orásíneascá de acest 
caracter, ci, са la Suceava, pentru acel sfânt dela Cetatea- 
Albă, са la Curtea-de-Argeş, pentru singura sfântă din tără- 
nimea noastră feminină, Filofteia, a fost întâi aglomeraţia . 
de târg derivată din cetatea inițială, pentru ca pe urmă numai 
să i se găsească patronul. 

Cu totul altfel a fost în Peninsula Balcanică, acolo unde, pe 
malul Mării Adriatice sau pe țărmul drept al Dunării, Sfinţii 
Alexandru Dunăreanul, Vlasie Ragusanul, Trifon dela Cat- 
taro, până la Sfântul Marcu din Veneţia, de cealaltă parte a 
Adriaticei, s'a plecat, în aceste Romanii de caracter popular, 
înlocuind Imperiul, dela prestigiul supranatural al fericitului 
făcător de minuni, către care aleargă toate suferintile si toate 
speranțele omenești. 

Dar Echternach nu reprezintă numai aceste origini si aceste 
caractere, pe care le putem apropia de lumea din care facem 
parte, dar nu de forma particulară pe câre a căpătat-o ea pe 

malul stâng al Dunării sau în regiunea Carpaţilor. Alături, 
„este un alt motiv al întemeierii, care se continuă până departe 
în evul mediu și care mai ales face să mă opresc asupra acestei 
vechi cetăți medievale. 

O doamnă de pământ, din ера carolingiană prin 
semintia lui Arnulf, rege al Italiei, Irmina, era, alături de 
însuşi marele majordom, începător de dinastie, Pipin de 
Heristal, stăpânitoare în această «villa regia ». Se crede a se 
putea stabili data de 698, poate discutabilă, pentru cedarea 
către Sfântul Willibrord, împreună cu lăcașul care se alcă- 
tuise acum în cinstea lui, a stăpânirii insesi asupra pământului 
dimprejur, si Pipin ar fi adăugit darul său. Aceasta nu 
ne sileste neapărat să admitem că Sfântul însuşi ar fi intrat 
іпа”о situație de proprietate asămănătoare cu a seniorilor 
laici și că, precum procedau abatii cari au avut іп mâna lor 
puterea legată de acest mormânt venerat, s'ar fi stabilit în 
ordinea ecleziastică un drept de succesiune. Aceasta, desi, 
fără îndoială, ei au exercitat aceleași drepturi politice pe care 
în Peninsula Balcanică, la care revenim, le vedem atât de 
desvoltate în străvechiul centru dela Cetinie, în « Muntele 
Negru », unde « Vlădica » era în acelaşi timp Domn. Călăuza 
oficială pentru Echternach poate scrie cu mândrie că, «dela 
698 la 1795, se pomenesc şaptezeci şi unul de egumeni, dintre 
cari unii s'au deosebit prin știința lor, alţii prin energia şi 
talentul de administrație » 1). 

Aici nu este prin urmare castelul, ci numai locuința abatelui 
în față cu mormântul care sfințește si nutreste în același timp 
formația locală. 

Dar locuitorii au vieata lor autonomă, care-și găsește expresia 
în clădirea menținută până astăzi, și ca obiect de curiozitate 
internațională, care se numește Denzelt. Intre zidurile ei se 
adunau breslele, având în fruntea lor pe obişnuitul scultet, 
care în franceza evului mediu capătă în această parte şi forma, 
interesantă, de écoutéte. Desi acest şef municipal trebuise să 
primească autoritatea abatelui, o situație corespunzătoare cu 
ce putea să fie, de exemplu, la noi, în Cetatea lui Roman-Vodă 


1) Echternach, Guide officiel, p. 14. 

din Moldova, cápetenia de bresle supt autoritatea supremá a 
episcopului, odinioará « Mitropolit al Tárii-de-Jos », cetățenii 
se adunau, în afară de afacerile lor zilnice, care se rezolvau în 
acelaşi cuprins, la o mare adunare anuală de Geding. 

O călăuză arată ce se petrece cu acest pelerinagiu: « Toţi 
oamenii liberi erau datori să asiste la această adunare, în 
care se ceteau sentintele de dreptate, iar scabinii fixau 
burghezilor drepturile lor si stabileau amenzile (buchten), 
mai ales pentru pácatele fácute in dauna pădurilor » 1). 

Supt toate raporturile organizația aceasta merită întreaga 
atenție a acelora cari caută, şi pentru a lumina trecutul ne- 
exprimat în documente, ca la noi, al propriei lor țări, astfel 
de cazuri, a acelor istorici cari încep a-și da seamă că prin 
deosebite procedări, care nu sunt totdeauna documentare, se 
poate trezi din adâncul de unde s'ar fi crezut că sunt îngropate 
pentru totdeauna aşezăminte și forme de vieatá care au o 
însemnătate cu mult mai mare decât accidentele intr'adevár 
consemnate în acte ale unei vieţi politice adesea de simplă 
suprafață. 

Fig. 1. — Pomelnicul vechiu al bisericii Sf. Nicolae din Scheii Braşovului. 


К. — Memoriile Secţiunii Istorice, Seria ПІ. Tom. XXII. Мет. 1. 

Fig. 2. — Vechea pecete a bisericii Sf. Nicolae 


din Scheii Brasovului. 


A. R. — Memoriile Secţiunii Istorice. Seria ПІ. Tom. XXII. Mem. т. 

